Komisijos reglamentas (EB) Nr. 2993/95
1995 m. gruodžio 19 d.
iš dalies keičiantis Reglamentą (EB) Nr. 1518/95, nustatantį išsamias taisykles dėl Tarybos reglamentų (EEB) Nr. 1418/76 ir (EEB) Nr. 1766/92 taikymo iš grūdų ir ryžių perdirbtų produktų importo ir eksporto sistemai ir Reglamentą (EB) Nr. 1162/95, nustatantį specialias išsamias taisykles dėl importo ir eksporto sistemos taikymo grūdų ir ryžių sektoriuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 11, 13 ir 16 straipsnius,
kadangi Komisijos reglamentas (EB) Nr. 1518/95 [3] išdėsto išsamias taisykles dėl Tarybos reglamentų (EEB) Nr. 1418/76 [4] su paskutiniais pakeitimais, padarytais Reglamentu (EB) Nr. 1530/95 [5], ir (EEB) Nr. 1766/92 taikymo atitinkamai iš grūdų ir ryžių perdirbtų produktų importo ir eksporto sistemai;
kadangi Komisijos reglamentas (EB) Nr. 2448/95 [6] iš dalies keičia, keitimams įsigaliojant nuo 1996 m. sausio 1 d., 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [7] tam tikriems grūdų produktams, klasifikuojamiems KN kodo 1104 pozicijoje;
kadangi Reglamentą (EB) Nr. 1518/95 reikia iš dalies pakeisti ir į tuos pakeitimus reikėtų atsižvelgti nuo 1996 m. sausio 1 dienos;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1518/95 priedas iš dalies keičiamas taip:
1) Produkto kodas "1104 22 10 100" pakeičiamas produkto kodu "1104 22 20 100".
2) Produkto kodas "1104 22 99 100" ir su juo susijusi informacija išbraukiami.
2 straipsnis
Šis reglamentas įsigalioja 1996 m. sausio 1 dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. gruodžio 19 d.